CELEX: 32021R2092
Language: bg
Date: 2021-11-29 00:00:00
Title: Регламент за изпълнение (ЕС) 2021/2092 на Комисията от 29 ноември 2021 година за разрешаване на употребата на калиев диформат като фуражна добавка за прасета за угояване и отбити прасенца (текст от значение за ЕИП)

30.11.2021   
               
               
                  BG
               
               
                  Официален вестник на Европейския съюз
               
               
                  L 427/166
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/2092 НА КОМИСИЯТА
         от 29 ноември 2021 година
         за разрешаване на употребата на калиев диформат като фуражна добавка за прасета за угояване и отбити прасенца
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:
         
                     (1)
                  
                  
                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
                  
               
                     (2)
                  
                  
                     В съответствие с член 7 от Регламент (ЕО) № 1831/2003 беше подадено заявление за разрешаване на употребата на калиев диформат. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
                  
               
                     (3)
                  
                  
                     Заявлението се отнася до разрешаване на употребата на калиев диформат като фуражна добавка за прасета за угояване и отбити прасенца, която да бъде класифицирана в категория „технологични добавки“.
                  
               
                     (4)
                  
                  
                     В становището си от 5 май 2021 г. (2) Европейският орган за безопасност на храните („Органът“) заключи, че при предложените условия на употреба калиевият диформат не се отразява неблагоприятно върху здравето на животните и безопасността на потребителите, нито върху околната среда. Също така той заключи, че веществото не поражда опасения във връзка с въздействието върху дихателната система и кожата, но дразни очите. Поради това Комисията смята, че следва да бъдат взети съответните предпазни мерки, за да се предотврати неблагоприятно въздействие върху здравето на човека, по-специално по отношение на потребителите на добавката. Органът също така заключи, че веществото има потенциал да бъде ефикасно като технологична добавка във фуражи. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
                  
               
                     (5)
                  
                  
                     При оценката на веществото калиев диформат беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посоченото вещество следва да бъде разрешена съгласно предвиденото в приложението към настоящия регламент.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Разрешава се употребата на посоченото в приложението вещество, което принадлежи към категория „технологични добавки“ и функционална група „регулатори на киселинността“, като добавка при храненето на животните, при спазване на условията, определени в същото приложение.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 29 ноември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 268, 18.10.2003 г., стр. 29.
         
            (2)  EFSA Journal (Бюлетин на ЕОБХ), 2021; 19(5):6617.
      
      
         
            ПРИЛОЖЕНИЕ
            
                        Идентификационен номер на добавката
                     
                     
                        Добавка
                     
                     
                        Състав, химична формула, описание, метод за анализ
                     
                     
                        Вид или категория на животните
                     
                     
                        Максимална възраст
                     
                     
                        Минимално съдържание
                     
                     
                        Максимално съдържание
                     
                     
                        Други разпоредби
                     
                     
                        Срок на валидност на разрешението
                     
                  
                        mg/kg пълноценен фураж със съдържание на влага 12 %
                     
                  
                        
                           Категория: „технологични добавки“
                        
                        
                           Функционална група: „регулатори на киселинността“
                        
                     
                  
                        1j001
                     
                     
                        Калиев диформат
                     
                     
                        
                           Състав на добавката
                        
                        Калиев диформат ≥ 98 %
                     
                     
                        Прасета за угояване
                        Отбити прасенца
                     
                     
                        -
                     
                     
                        -
                     
                     
                        6 000 
                     
                     
                        
                                    1.
                                 
                                 
                                    В упътването за употреба на добавката и премиксите се посочват условията на съхранение.
                                 
                              
                                    2.
                                 
                                 
                                    Максималното съдържание на калиев диформат е 6 000  mg/kg пълноценен фураж със съдържание на влага 12 %, независимо дали се използва самостоятелно като регулатор на киселинността или в комбинация с други източници на калиев диформат.
                                 
                              
                                    3.
                                 
                                 
                                    Операторите в сектора на фуражите трябва да установят оперативни процедури и да предвидят подходящи организационни мерки за потребителите на добавката и премиксите с оглед на потенциалните рискове при употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с подходящи лични предпазни средства, включително средства за защита на очите.
                                 
                              
                     
                        20 декември 2031 г.
                     
                  
                        
                           Характеристика на активното вещество
                        
                        Калиев диформат
                        CAS №: 20642-05-1
                        EINECS №: 243-934-6
                        C2H3O4K
                     
                  
                        
                           Метод за анализ
                            (1)
                        
                        За определянето на калиевия диформат (като общо мравчена киселина) във фуражната добавка, премикса, фуража:
                        
                                    —
                                 
                                 
                                    йонна хроматография с възможност за откриване на проводимост (IC-CD) - EN 17294;
                                 
                              За определянето на калий във фуражната добавка:
                        
                                    —
                                 
                                 
                                    атомноабсорбционна спектрометрия (AAS) - EN ISO 6869; или
                                 
                              
                                    —
                                 
                                 
                                    атомноемисионна спектрометрия с индуктивносвързана плазма (ICP-AES) - EN15510.
                                 
                              
                  
               (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports.